
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИН ТӖРӖСЛЕВПЕ 
ШУТЛАВ ПАЛАТИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи ҫӗртме уйӑхӗн 10-мӗшӗнче
йышӑннӑ

1 статья 
Чӑваш Республикин "Чӑваш Республикин Тӗрӗслевпе шутлав палати ҫинчен" 2011 ҫулхи авӑн уйӑхӗн 13-мӗшӗнчи 58 №-лӗ саккунне (Чӑваш Республикин Патшалӑх Канашӗн ведомоҫӗсем, 2011, 91 №; 2012, 92 № (I том); Чӑваш Республикин Саккунӗсен пуххи, 2013, 3, 7 №-сем; 2014, 9 №; 2015, 
5 №; 2016, 2 №; 2017, 3, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, раштав уйӑхӗн 5-мӗшӗ; 2019, нарӑс уйӑхӗн 20-мӗшӗ, ҫӗртме уйӑхӗн 5-мӗшӗ, раштав уйӑхӗн 26-мӗшӗ; 2020, раштав уйӑхӗн 2-мӗшӗ; 2021, нарӑс уйӑхӗн 17-мӗшӗ, раштав уйӑхӗн 29-мӗшӗ; 2022, ҫу уйӑхӗн 5-мӗшӗ) ҫакӑн пек улшӑнусем кӗртес: 
1) 2 статьяна "Раҫҫей Федерацийӗн субъекчӗсен" сӑмахсем хыҫҫӑн 
", федераци территорийӗсен" сӑмахсем хушса хурас;
2) 4 статьяра:
а) ҫакӑн пек ҫырса 41-мӗш пай хушса хурас:
"41. Тӗрӗслевпе шутлав палатин председателӗ хӑйӗн полномочийӗсен срокӗ тухсан (полномочисем срокчен вӗҫленнисӗр пуҫне) Тӗрӗслевпе шутлав палатин ҫӗнӗ председательне суйличчен хӑйӗн полномочийӗсене малалла пурнӑҫласа пырать, анчах та виҫӗ уйӑхран ытла мар.";
ӑ) 6-мӗш пайӑн иккӗмӗш абзацӗнче "сектор заведующийӗн, пай пуҫлӑхӗн" сӑмахсене "сектор заведующийӗн, пай пуҫлӑхӗн ҫумӗн, управленири пай пуҫлӑхӗн, пай пуҫлӑхӗн, управлени пуҫлӑхӗн" сӑмахсемпе улӑштарас;
3) 6 статьян 8-мӗш пайӗнче "Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе тата ытти" сӑмахсене "Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе (малалла – Федерацин "Коррупципе кӗрешесси ҫинчен" саккунӗ) тата ытти" сӑмахсемпе улӑштарас;
4) 7 статьяна ҫакӑн пек ҫырса 7-мӗш пай хушса хурас:
"7. Тӗрӗслевпе шутлав палатин Чӑваш Республикин патшалӑх должноҫне йышӑнакан должноҫри ҫыннине Федераци саккунӗпе тата федерацин ытти саккунӗсемпе коррупципе кӗрешес тӗллевпе палӑртнӑ чарусемпе пӳлӳсене, интерессен хирӗҫӳлӗхне сирсе ярасси е йӗркене кӗртесси ҫинчен калакан требованисене пӑхӑнманшӑн тата тивӗҫсене пурнӑҫламаншӑн явап тыттарассинчен ҫавнашкал чарусемпе пӳлӳсене тата требованисене пӑхӑнманни, тивӗҫсене пурнӑҫламанни унран килмен сӑлтавсемпе ҫыхӑннине Федерацин "Коррупципе кӗрешесси ҫинчен" саккунӗн 13 статйин 3–6-мӗш пайӗсемпе пӑхса хӑварнӑ йӗркепе йышӑннӑ чухне хӑтараҫҫӗ.";
5) 14 статьян 5-мӗш пайӗнче "Чӑваш Республикин ӗҫ тӑвакан власть органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас;
6) 15 статьяра:
а) 41-мӗш пайра "2008 ҫулхи раштав уйӑхӗн 25-мӗшӗнчи 273-ФЗ №-лӗ" сӑмахсене кӑларса пӑрахас;
ӑ) 5-мӗш пайра "Чӑваш Республикин ӗҫ тӑвакан влаҫӗн органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас;
7) 20 статьяра:
а) 1-мӗш пайра "Чӑваш Республикин ӗҫ тӑвакан власть органӗсемпе" сӑмахсене "Чӑваш Республикин патшалӑх органӗсемпе" сӑмахсемпе улӑштарас;
ӑ) 7-мӗш пайӑн 5-мӗш пунктне ҫакӑн пек ҫырса хурас:
"5) муниципалитет пӗрлӗхӗсен тӗрӗслевпе шутлав органӗсем е муниципалитет пӗрлӗхӗсен представительлӗ органӗсем ыйтнипе муниципалитет пӗрлӗхӗсен тӗрӗслевпе шутлав органӗсен ӗҫне-хӗлне анализ тума тата вӗсен ӗҫӗн тухӑҫлӑхне ӳстерес енӗпе сӗнӳсем пама, ҫавӑн пекех муниципалитет пӗрлӗхӗсен представительлӗ органӗсем ыйтнипе муниципалитет пӗрлӗхӗн тӗрӗслевпе шутлав органӗн председателӗн должноҫӗн кандидатури Федераци саккунӗпе палӑртнӑ требованисене тивӗҫлӗ пулни ҫинчен калакан 
заключени пама;";
8) 21 статьян 2-мӗш пайӗнче "тата вырнаҫтарма" сӑмахсене "е вырнаҫтарма" сӑмахсемпе улӑштарас;
9) 23 статьяра:
а) 1-мӗш пая ҫакӑн пек ҫырса хурас:
"1. Тӗрӗслевпе шутлав палатин Чӑваш Республикин патшалӑх должноҫне йышӑнакан должноҫри ҫыннисене укҫа тӳлевӗ (укҫа-тенкӗ енчен тытса тӑрасси) тата ытти тӳлевсем, ҫулленхи тӳлевлӗ отпусксем, профессилле аталану, ҫав шутра хушма професси пӗлӗвӗ илесси, ҫавӑн пекех Чӑваш Республикин патшалӑх должноҫӗсене йышӑнакан ҫынсем валли палӑртнӑ пурлӑх тата социаллӑ пулӑшупа тивӗҫтермелли ытти мерӑсем енӗпе гаранти параҫҫӗ.";
ӑ) 3-мӗш пайра "Чӑваш Республикин ӗҫ тӑвакан влаҫӗн органӗсен" сӑмахсене "Чӑваш Республикин ӗҫ тӑвакан органӗсен" сӑмахсемпе улӑштарас.

2 статья 
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи ҫӗртме уйӑхӗн 11-мӗшӗ

